DeSantis gikk på en katolsk grunnskole og deretter på Dunedin High School frem til 1997. Han ble så opptatt på Yale University, hvor han blant annet gjorde seg bemerket som kaptein for Yales universitetsbaseballag. Han spilte som outfielder for Yales baseballag, og som senior i 2001 hadde han lagets beste slaggjennomsnitt på .336. Mens han gikk på Yale hadde han også en rekke jobber, som elektrikerassistent og baseballtrener.